Richard Kiel

Richard Kiel (* 13. September 1939 in Detroit, Michigan; † 10. September 2014 in Fresno, Kalifornien) weer en US-amerikaanschen Schauspeler. Bekannt woorn is Kiel för allen dör sien Rull as Jaws (dt. Rullennaam: Beißer) in de beiden James-Bond-Speelfilmen The Spy Who Loved Me un Moonraker.

 Leven un Wark 
Richard Kiel füll dör sien Grött vun 2,18 m op, de vun de Hormonstören Akromegalie utlööst warrt. Al mit 18 Johren weer he över twee Meter groot. Kiel weer toeerst Schoolmeester för Mathematik, bit he en Filmproduzent opfallen is, de em en Gastrull in de Feernsehreeg Laramie (dt.: Am Fuß der Blauen Berge) anboden hett. Vun de Tiet an is he jümmer wedder in Feernsehregen to sehn wesen un is so en bekannt Gesicht in’t amerikaansche Feernsehn worrn.

In’t Johr 1976 speel he in den Film Silver Streak (dt.: Trans-Amerika-Express)hett he de Rull vun Reace speelt, de as „Rees mit en nich sünners fein Bitt“, dat vullstännig ut Goldtähn bestünn. So is he ok de Produzenten vun de James-Bond-Filmreeg opfallen, de em för de Rull vun Jaws in The Spy Who Loved Me engageert hebbt – en Figur, de in’n Roman vun Ian Fleming gor nich vörkummt. För den Film müss Kiel en Bitt ut Metall drägen, dat em meist to’n Breken bröcht hett. De Bond-Dorsteller Roger Moore müss doran torüchdenken, dat he dat kuum mitansehn künn, wenn Kiel dat wörgen kreeg un sik dat Bitt ut’n Mund rieten müss. Kiel sülvst meen diorto, dat em de Dreiharbeiten groten Spaaß maakt harrn un dat Bitt man blots en lütt Övel wesen weer.

Bi de Tokiekers, de den Film to Proov keken hebbt, is de Figur bannig goot ankamen.Ut den Grund hebbt de Schrievers Jaws an’t Enn nich an de Siet maken laten, as dat normalerwies in Bond-Filmen bi de Helpslüüd vun den Bööswicht begäng is. As de Film in de Kinos keem, weer dat en groten Spood, un de Kiel keem noch beter an bi de Tokiekers, as he dacht harr. Jaws is nich blots bi Fans vun de Bond-Reeg populär, man he is de Antiheld överhaupt worrn. De Produzenten hebbt sien Popularität nütt un de Rull Jaws noch en tweet mol in en Film inboet, neemlich in Moonraker. To’t Enn vun’n Film sleiht sik Jaws op de Siet vun James Bond un helpt em de Bösen an de Siet to maken. Ok hüüt noch warrt bi Kiel jümmer wedder Autogrammen vun sien Rull as Jaws nafraagt.

In’t Johr 1991 harr Kiel en Autounfall un bruuk siet de Tiet en Help to’n Gahn. För längere Strecken bruuk he en Rullstohl, de mit Batterien bedreven warrt, vun wegen dat he siet den Unfall Lasten mit dat Gliekgewicht harr.

 Filmografie (Utwahl) 
 Johr Titel Synchroonsnacker 1961 The Phantom, Feernsehn   1962 Eegah   1963 House of the Damned   1963 Lassie’s Great Adventure   1965 The Human Duplicatorsdt.: FBI jagt Phantom Gert Günther Hoffmann 1967 A Man Called Dagger   1974 The Longest Yarddt.: Die Kampfmaschine Alexander Welbat 1975-76 Barbary Coast, Feernsehreegdt.: Die Küste der Ganoven Joachim Cadenbach 1976 Flash and the Firecatdt.: Die Buggy-Bumser   1976 Silver Streakdt.: Trans-Amerika-Express    1977 The Spy Who Loved Medt.: Der Spion, der mich liebte (stumm) 1978 Force 10 from Navaronedt.: Der wilde Haufen von Navarone Arnold Marquis 1979 L’umanoidedt.: Kampf um die 5. Galaxis Helmut Krauss 1979 Moonrakerdt.: Moonraker – Streng geheim  Hartmut Neugebauer 1981 So Finedt.: Der ausgeflippte Professor Herbert Weicker 1983 Hystericaldt.: Ein Sprung in der Schüssel Arnold Marquis 1983 Phoenix   1984 Zuijia paidang zhi nuhuang milingdt.: Mad Mission 3 – Unser Mann von der Bond Street Karl Schulz 1985 Qing bao long hu men   1985 Pale Riderdt.: Pale Rider – Der namenlose Reiter   1989 The Princess and the Dwarf   1989 Think Bigdt.: Highway Chaoten Kurt Goldstein 1991 The Giant of Thunder Mountain   1996 Happy Gilmoredt.: Happy Gilmore – Ein Champ zum Verlieben Karl Schulz 1999 Inspector Gadgetdt.: Inspektor Gadget   2010 Tangled, Stimmdt.: Rapunzel – Neu verföhnt  Tilo Schmitz

 Utteken 
Utteken oder Ehrungen mit grote Filmpriesen weern Kiel nich vergünnt. Man, he weer eenmol för den Saturn-Pries nomineert in de Kategorie Best Nevendorsteller för sien Dorstellen in den Bond-Film Moonraker.

 Weblenken 

 offiziell Richard-Kiel-Fanclub

Kategorie:Mann
Kategorie:Börger von de USA
Kategorie:Schauspeler
Kategorie:Boren 1939
Kategorie:Storven 2014